KYK: Man sonder arms én bene neem foto’s wat jou asem sal wegslaan
JY LEES NOU KYK: Man sonder arms én bene neem foto’s wat jou asem sal wegslaan
Stella-moorde: Xander en sy ma se emosionele omhelsing ná regter hom skuldig bevind
Hy het nooit toegelaat dat sy gestremdheid ’n demper op sy passie plaas nie.
Hoewel sy werk die gebruik van ledemate vereis wat hy nie het nie, het Achmad Zulkarnain (25), van Indonesië, ’n manier gevind om te werk met wat hy het.
“Ek het my eie manier van dinge doen,” het die fotograaf sonder ledemate aan AlJazeera gesê. “Ek wil nie hê mense moet my foto’s sien en dink aan wie ek is nie – ek wil net hê hulle moet my kreatiwiteit sien.”
En kreatief is hy beslis!
Achmad is sonder arms of bene gebore en het jare gelede ’n liefde vir fotografie ontwikkel.
Membidik itu bukan perkara butuh jemari, tapi butuh mata dan cahaya,
A post shared by bang_dzoel (@bangdzoel_) on Sep 24, 2017 at 4:13am PDT
Metro.co.uk berig hy het vir homself ’n kamera gekoop terwyl hy by ’n internetkafee gewerk het, en het dit sy lewensdoel gemaak om homself die vaardighede van sy potensiële werk aan te leer. Vandag spog hy met ’n indrukwekkende gevolg op Instagram en Facebook, en hy het naam gemaak in ’n uiters mededingende bedryf.
As gevolg van sy gestremdheid het Achmad geleer om sy gesig te gebruik om die instellings op sy kamera te verander. Deur dit teen sy gesig te druk, verander hy die fokus en zoemfunksie en hy gebruik sy mond om die aan-en-af-knoppie te druk.
Om die foto te neem gebruik hy die ekstra stukkie vel op sy “hand” en hy beweeg rond op ’n spesiaal vervaardigde knortjor wat hy ontwerp en sy familie en vriende hom help bou het.
“Selfs vandag nog is daar mense wat neerkyk op my,” sê hy. “Maar dis darem nie so erg soos voorheen nie.”
A post shared by bang_dzoel (@bangdzoel_) on Sep 17, 2017 at 11:24am PDT
Volgens Petapixel.com het Achmad, wat ook die naam Dzoel gebruik, nou sy eie fotografieonderneming waar hy fotografielesse aanbied.
“As jy die beste wil wees, haal die idee dat jy gestrem is uit jou kop. Jy hoef nie perfek te wees om die beste te wees in wat jy doen nie.”
Bronne: Metro.co.uk, Petapixel.com, Aljazeera.com
Meer oor: inspirasie| fotograaf
Eina! Ma breek eie dogter se been meer as 300 keer om te keer dat dit afgesit word
Oscar von Memerty se boodskap aan Ellen DeGeneres: ‘Ek glo my storie is vol hoop en inspirasie’